Komkujiyên jêrzemînên Cizîrê

Komkujiyên jêrzemînên Cizîrê komkujiyeke li hemberê kurdan bû ku di sala 2016an ji aliyê artêşa tirk ve li Cizîrê pêk hatiye. Di komkujyan de hejmareke şervanên YPSê ku di dema şerê sala 2016an ku li Bakurê Kurdistanê rû dabû û hinek kesên sivîl ku di dema şer de di qada şer de mabûn bi şewatê ji aliyê artêşa dewleta tirk ve hatine şewitandin û hatine kuştin. Ev komkujî yek ji êrîş û tawanên şer e ku ji aliyê dewleta tirk ve di dema hikûmeta Recep Tayyip Erdoğan ve li dijî kurdan pêk hatiye.

Piştê şer hatiye diyarkirin ku 177 kes ku nava wan de kesên brîndar hebûn di jêrzemînên avahiyan de hatine şewitandin û hatine kuştin. Ji 177 kesan nasnameya 103 kesan hatiye tespîtkirin û 74 kesên din bê tespîtkirin hatine veşartin ku 25 ji wan kesan zarok bûn.
 Komkujî 
Di dema şerê di navbera şervanên YPSê û artêşa tirk de li gel bi sedhezaran kesên ku ji Cizîrê koç dibin hinek sivîl jî di qada şer de dimînin. Bi pêşveçûyîna şer de li hemberê sivîlan gelek binpêkirina mafan pêk hatiye ku gelek sivîl ku di nav wan de jin û zarok jî hebûn rasterast bûne armanca Tirkiyeyê. Di encama êrîşan de gelek kesên sivîl ku di nav de zarok jî hebûn ji aliyê artêşa dewleta tirk ve hatine kuştin.

Li gorî agahî û pêwendiyên ku bi kesên ku di jêrzemînan de mabûn. Li gel şervanên birîndar kesên sivîl û zarok jî di jêrzemînên avahiyan de rasterast ji aliyê Tirkiyeyê ve bi guleyên tangan hatibûn hedef girtin. Li gorî agahiyên ku kesên bi çapameniyê re bi rêya telefonan diaxivîn artêşa Tirkiyê dikevin jêrzemînên ku kesên sivîl jî di nava wan de hebûn didin ber guleyan. Piştre ev kes ji aliyê artêşa Tirkiyeyê ve hinek ji wan ji kesên birîndar jî hebûn bi saxî hatine şewitandin û hatine kuştin.

 Mijarên têkildar 
 Lîsteya sivîlên kurd ên ji aliyê dewleta tirkî ve hatine kuştin 2016

 Çavkanî 

Kategorî:Komkujiyên li dijî kurdan
Kategorî:Komkujiyên li dijî sivîlan